open-index/open-wikipedia-markdown huggingface dataset:
Jahja Ĥan

**Jahja Ĥan**, en angla: *Agha Muhammad Yahya Khan*, en urdua: آغا محمد یحییٰ خان‬‎; 4-an de februaro 1917 – 10-an de aŭgusto 1980), amplekse konata kiel *Yahya Khan*, estis la tria Prezidento de Pakistano, kiu servis en tiu posteno el 25a de Marto 1969 ĝis sia elpostenigo el prezidenteco en Decembro 1971. Kiel prezidento li superregis la Bangladeŝan genocidon de 1971 kaj la Bangladeŝan Liberigo-Militon, kiuj rezultis en la disigo de Orienta Pakistano kaj formado de la Popola Respubliko Bangladeŝo kaj ekonomia kaj milita dekadenco tra eksterlanda interveno en 1971.

Partopreninte en la Mediteranea scenejo de la Dua Mondmilito en la Brithindia Armeo de la flanko de Granda Britio, li kliniĝis al la ŝtataneco de Pakistano kaj aliĝis al ĝia militistaro post Unuiĝinta Reĝlando dispartigis Hindion en 1947, kaj helpis al la kaŝa enfiltrado en Barata Kaŝmiro kio estis eksplodigo de milito kontraŭ Barato en 1965. Post esti polemike nomumita por la armea komando, Jahja Ĥan ekprenis la prezidentecon kaj enkondukis la militjuron suspendante la konstitucion en 1969. Kontraŭ la unua tutlanda balotado en 1970, li prokrastis la povotransiron al Ŝeiĥ Muĝibur Rahman kio eksplodigis la civilan violentan ribelon en Orienta Pakistano kaj rajtigis ties aŭtoritatojn perforte subpremadi la ribelon en tio kio estas nuntempe amplekse konsiderata kiel genocido.

Pakistano suferis gravan malvenkon en la Bangladeŝa Liberigo-Milito de 1971, rezulte en la dissolvo de la Orienta Komando, la Pakistana perdo de geopolitika influo en la Islama Mondo, kaj la disigo de Orienta Pakistano kiel Bangladeŝo – tiele la regado fare de Jahja Ĥan estas amplekse rigardata kiel ĉefa kaŭzo de la rompo de la unueco de Pakistano. Post tiuj okazaĵoj, li devis lasi la regadon de la lando al Zulfikar Ali Bhutto kaj rezignis el la armekomando malhonore, kaj poste oni metis lin en hejmaresto.

## Notoj 
Kategorio:Pakistanaj generaloj
Kategorio:Pakistanaj politikistoj
Kategorio:Pakistanaj ministroj pri defendo‎
Kategorio:Ministroj pri eksteraj rilatoj de Pakistano
Kategorio:Pakistanaj kontraŭkomunistoj
Kategorio:Prezidantoj de Pakistano
Kategorio:Homoj de la Bangladeŝa Liberiga milito
Kategorio:Paŝtunoj
Kategorio:Baratanoj de la Dua Mondmilito
Kategorio:Kontraŭnaciistoj
Kategorio:Barataj oficiroj
Kategorio:Britaj oficiroj
Kategorio:Naskiĝintoj la 4-an de februaro
Kategorio:Mortintoj la 10-an de aŭgusto
Armeo de la Filipinoj

dekstra|250px
La **Armeo de la Filipinoj** aŭ laŭvorte *Armitaj Fortoj de la Filipinoj* (, , , mallongigite **AFP**) estas la tuto de armeaj fortoj de la Filipinoj. La armeo konsistas el la **Filipina Terarmeo** (*Hukbong Katihan ng Pilipinas*, hispane *Ejército Filipino*), la **Filipina Mararmeo** (*Hukbong Dagat ng Pilipinas*, inkluzive de la **Filipina Marinfanterio** (*Hukbong Kawal Pandagat ng Pilipinas*, angle *Philippine Marine Corps*) kaj la **Filipina Aerarmeo** (*Hukbong Himpapawid ng Pilipinas*). Eksa branĉo estis la **Filipina Ĝendarmaro** (*Hukbóng Pamayapà ng Pilipinas, HPP*; hispane *Constabularia Filipina, CF*), kiu estis polica forto inter la jaroj 1901 kaj 1991. Krome ekzistas la *Filipina Marborda Gardo* (filipine *Tanod Baybayin ng Pilipinas*, angle *Philippine Coast Guard*, kiu estas armeeca servo de la departemento de transporto kadre de la registaro de la Filipinoj, kiu nur en kazo de milito aliĝus al la armeo. La soldata servo en la Armeo de la Filipinoj estas komplete libervola.

## Vidu ankaŭ 
* Registaro de la Filipinoj

## Eksteraj ligiloj 
* 

Kategorio:Armitaj fortoj de la Filipinoj
Andor Basch

**Andor Basch** [baŝ], laŭ hungarlingve kutima nomordo **Basch Andor** estis hungara pentristo, framasono http://www.nevpont.hu/view/2500. Lia patro estis Gyula Basch.
eta|Pentraĵo de Andor Basch
Andor Basch http://mek.oszk.hu/00300/00355/html/ABC00523/01190.htm naskiĝis la  en Budapeŝto, li mortis la  en Budapeŝto.

## Biografio 
Andor Basch devenis el juda familio, sed li kristaniĝis en 1899. Li frekventis katolikan gimnazion en sia naskiĝurbo, poste li studis en Modela Desegna Lernejo de Tivadar Zemplényi kaj Bertalan Karlovszky, fine ekde 1904 en akademio Julian en Parizo. Li lernis ankaŭ en privata lernejo de Henri Matisse. Post siaj studoj li komencis pentradi en Artistkolonio (Nagybánya), kie lia majstro estis Károly Ferenczy. Ekde 1910 li ekspoziciis. Dum la 1-a mondmilito li estis armea pentristo. Li estis fondinta membro de Societo Szinyei Merse Pál (1920). Li studvojaĝis al Italio (1920–1924), poste li vivis en Parizo (1925) kaj suda Francio (1931–1935), fine li hejmenvenis. Li apartenis al loĝio pri Kolomano (Hungario). Dum la nazia erao li sinmortis.

## Elektitaj ekspozicioj 
* Arthalo Budapeŝto (1914–1942)
* armea ekspozicio (1916, 1917)
* Budapeŝto (1919, 1922, 1924, 1933, 1941, 1943)
* Amsterdamo (1921)
* Parizo (1925, 1931, 1935)
* Zuriko (1931)
* Hungara Nacia Galerio (1965)

## Elektitaj pentraĵoj 
* Mediterrán tér (1923)
* Telefonpóznák (1932)
* Gyümölcs és paprika (1936)
* Erzsébet híd csendélettel (1938)
* Virágcsendélet (1940)
* Almás kancsós csendélet (1941)
* Önarckép (1944)

## Fontoj 
* hungarlingva biografio kun foto
* hungarlingva biografio kun bildoj
* hungarlingva biografio kun bildo

Andor Basch - Lakeside still-life.jpg|Tóparti csendélet
Basch andor-muteremablak 1940-42. aukcio 149.jpg|Műteremablak

Kategorio:Hungaraj pentristoj
Kategorio:Hungaraj framasonoj
Kategorio:Hungaraj judoj
Kategorio:Budapeŝtanoj
Árpád Basch

**Árpád Basch** [baŝ], laŭ hungarlingve kutima nomordo **Basch Árpád** estis hungara pentristo, grafikisto.
eta|Grafikaĵo de Árpád Basch
eta|Pentraĵo *Sirály* de Árpád Basch en 1905
Árpád Basch http://mek.oszk.hu/04000/04093/html/0100.html naskiĝis la  en Budapeŝto, li mortis en 1944 en Budapeŝto.

## Biografio 
Árpád Basch lernis pentradon komence en privata lernejo de Simon Hollósy en Munkeno, poste en Belarta Altlernejo de Budapeŝto de Bertalan Karlovszky, fine en akademio Julian en Parizo. Li studvojaĝis en Italio kaj Anglio, poste li hejmenvenis en 1896. Li kreis diversajn grafikaĵojn, ilustris librojn kaj li redaktis artan revuon. En 1898 li edziĝis. Paŝo post paŝo li kreis pli da pentraĵoj kaj malpli da grafikaĵoj. Dum la 1-a mondmilito li pentradis batalojn, tial li ricevis reĝan premion en 1917.

## Elektitaj ekspozicioj 
* Budapeŝto 1894, 1896, 1897, 1923, 1925, 1927, 1930
* Arthalo Budapeŝto 1900, 1922

## Elektitaj laboroj 
* Afiŝo por Kühne (1901, vidu la bildon!)
* diversaj ilustraĵoj por libroj
* *Rákóczi XIV. Lajos udvarában* (1896, pentraĵo)
* *Kárpátok védői* (1917, panorama pentraĵo)
* *Sirály* (pentraĵo, vidu la bildon!)
* aliaj pentraĵoj: Öböl, Naplemente, Vízparti táj, Balatonpart, Déli pihenő, Lila selyemben

## Fontoj 
* hungarlingva biografio kun bildo
* hungarlingva biografio
* https://budapestaukcio.hu/basch-arpad/festo 
* hungarlingva biografio
* anglalingva biografio

Kategorio:Hungaraj pentristoj
Kategorio:Hungaraj grafikistoj
Kategorio:Budapeŝtanoj
31863 Hazelcoffman

'*31863 *Hazelcoffman'''* estas tre malgranda malhela asteroido de la ĉefa asteroida zono malkovrita la  en la kadro de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Nomo 
Ĝia nomo honoras *Hazel Coffman*, kiu mentoris unu finalist(in)on de la *Broadcom MASTERS* de 2015 : konkurso pri matematiko kaj scienco por gestudentoj de mezlernejoj. Ŝi instruis ĉe la *Reid School'' de Sallaga Urbo (Utaho).

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de LINEAR
Kategorio:Astronomiaj objektoj malkovritaj en 2000
(31869) 2000 EF101

**(31869) 2000 EF101** estas tre malgranda treege hela marsrenkonta asteroido, kies orbito ekstere tanĝas la orbiton de Marso, sed ne trairas ĝin.

## Malkovro 
Ĝi estis malkovrita la  en la kadro de la astronomia kampanjo *Spacewatch* elde la Nacia Observatorio de Kitt Peak proksime de Tucson (Usono).

## Eksteraj ligiloj 
* 
* 
* 

Kategorio:Marsrenkontaj asteroidoj
Kategorio:Malkovrita de Spacewatch
Kategorio:Astronomiaj objektoj malkovritaj en 2000
Magistratejo Ruĝa Cervo

La **Magistratejo Ruĝa Cervo** () estas historia domo en la urbocentro de Saalfeld, Germanio, Markt nr 6.

## Historio 
Ĉe la okcidenta flanko de la bazarplaco de Saalfeld dominas ekde 1615 pluretaĝa domo nominata *Je la Ruĝa Cervo*, iama gastejo kaj hotelo. Ĝin konstruigis laŭ barokstilo la financdirektoro Johann Georg Straubel.
Ĉirkaŭ la jaro 1690 sidis surloke financadministradejo de la Duklando Sachsen-Saalfeld, ekde 1689 ĝi disponiĝis ĝenerale al administradantoj. En la 18-a jarcento troviĝis ene ateliero de faristoj de arĝentaj kaj oraj galonoj. Dum la Sepjara milito kaj la Napoleonaj Militoj la ejo estas ĉefa ejo de gvardistaroj.

Nur en 1851 Ferdinand Hutschenreuter translokis sian gastejon *Ĉe la Ruĝa Cervo* el la Blankenburga strato tien ĉi komenconte la gastejan tradicion de la ensemblo. Sekve multaj elstaruloj tranoktis surloke, ekz. en la 1908-a jaro la tronheredanta paro Wilhelm kaj Cecilie.

## Modernigo kaj sorto postmilita 
Inter 1919 kaj 1922 la tiama *Mauxion-hotelo* moderniĝis laŭ instigo de la ĉokoladfabrikestro Karl Ernst Hüther fare de la dresdena arkitekto Max Hans Kühne: li kaj konservis la fasadon barokan kaj ŝanĝis la tuton en veran hotelon aldonante balkonegon. La rezulto laŭditis ĝenerale kiel modelo bona de moderna hotelkonstruarto. La fasadon en la interna korto kovras pentrado: en la unua korto de sume du troviĝis restoracio, la dua estis provizeja.

Post la Dua mondmilito uzis la domon diversaj administrantoj, unue la Sovetia armea administrado en Germanlando (SMAD), en 1963 la komunisma sindikataro FDGB. Samloke fonditis en 1945 la saafelda filio de la Kontraŭfaŝisma komitato kaj en 1946 la filio loka de Kulturligo de GDR. Post la Turniĝo gastis ene vojaĝagentejo kaj informcentro.

## Nova rolo ekde 1998 
En 1998 luprenantoj novaj estis urbodomanoj pro restaŭralaboroj necesaj en la historioza urbestro antaŭ la urbojubileo de la 1100-a datreveno unuamencia. En 2002 deciditis ke la transloĝiĝo estu daŭra pro ke ofertis sin ŝanco centrigi multajn administradojn en unu multspacdonantan lokon. Post ampleksaj aranĝoj ĉefe fare de la arkitektoj Junk & Reich novinaŭguritis la tuto en 2005. Aldonitis oriente variaj ĉambroj kaj la du superaj etaĝoj ankaŭ tute novfaritis.

## Fontoj 
* Informoj arkitekturaj

Saalfeld
Kategorio:Saalfeld/Saale
Gyula Basch

**Gyula Basch** [djula baŝ], laŭ hungarlingve kutima nomordo **Basch Gyula** estis hungara pentristo, inĝeniero. Lia filo estis Andor Basch.
eta|Pentraĵo de Gyula Basch: Márkus Emília a vörös szalonban
Gyula Basch http://www.nevpont.hu/view/2503 naskiĝis la  en Pest (urbo), li mortis la  en Baden bei Wien (Aŭstrio).

## Biografio 
Gyula Basch akiris inĝenieran diplomon en Zuriko en 1872. Inter 1873-1874 li lernis pentradon en arta altlernejo en Parizo. Post siaj studoj li estis inĝeniero en Budapeŝto kaj ankaŭ eksterlande inter 1874-1884, tamen iomete li okupiĝis ankaŭ pri pentrado. Depost la 1-a mondmilito li forlasis la pentradon kaj li vivis plu en sanatorio.

## Elektitaj ekspozicioj 
* Arthalo Budapeŝto (1874, debuta, en la sekvaj jaroj plurfoje)
* Budapeŝto (1928, memorekspozicio)

## Elektitaj pentraĵoj 
* Arab férfi
* Márkus Emília a vörös szalonban (vidu la apudan bildon!)
* A kertben (vidu la suban bildon!)
* Tájkép
* Egyedül (vidu la suban bildon!)
* Szomorú nő (vidu la suban bildon!)
* Portretoj pri Imre Szirmai (vidu la suban bildon!) kaj Miksa Falk

## Fontoj 
* hungarlingva biografio kun bildo 
* hungarlingva biografio kun bildo
* hungarlingva biografio
* hungarlingva biografio
* https://budapestaukcio.hu/basch-gyula/festo 
* hungarlingva biografieto
* anglalingva biografio

Basch Solitude 1892.jpg|Egyedül
Basch In the Garden.jpg|A kertben
Basch Sad Woman.jpg|Szomorú nő
Basch Portrait of a Woman.jpg|Női portré
Basch Young Girls 1909.jpg|Fiatal lányok
Basch portrait of Imre Szirmai 1897.jpg|Imre Szirmai

Kategorio:Hungaraj pentristoj
Kategorio:Hungaraj inĝenieroj
Kategorio:Hungaraj judoj
Ĉanganaseri

**Ĉanganaseri** aŭ *Changanasserry* estas municipa urbo en la Kotaĝama distrikto en la ŝtato de Keralo, en sudokcidenta Barato. Ĉanganaseri estas konektata al ĝenerala vojreto kaj al Kuttanad. Ĉanganaseri estis la plej granda merkato en la princlanda ŝtato Travancore.

## Famuloj
* Parvathy Omanakuttan

Kategorio:Urboj de Keralo
Rass

**Rass,** arabe **الرس‎** estas urbego en Regiono Kasim en Sauda Arabio. Foje la loknomo povas esti Ar Rass, Al-Rass aŭ Al-Ras.

## Bazaj informoj 
* Areo: 60&nbsp;km²
* Supermara alteco: m
* Loĝantaro: 133,000 (2010)
* Horzono: UTC+3 (ankaŭ somere)
* Telefonkodo:
* Poŝtkodo:
* 

## Geografio 
Rass situas en meza parto de la lando inter dunoj laŭ uedo. Unajza troviĝas 50, Burajda (regiona ĉefurbo) 80, Rijado 342 km.

## Trafiko 
Al Rass kuras 4 ĉefvojoj, unu el ili el Unajza.

## Klimato 
Rass havas tipan dezertan klimaton kun varmaj someroj. En tiu periodo (inter junio-septembro) oni mezuras ekstreme inter 39-49 °C. La averaĝa temperaturo varias vintre inter 8-21 °C.

## Fontoj 
* WikiTrans

Kategorio:Urboj de Sauda Arabio
Kontraŭrevolucio

[eta|250px|La [Milito de Vendée estis monarkia insurekcio kiu estis subpremita de la respublikaj fortoj en 1796.]]
**Kontraŭrevolucio** estas politika reago kontraŭ revolucio. Plej ofte tiu termino estas uzata ĉefe por aludi al politika aŭ milita insurekcio starigata kontraŭ politika procezo konsiderita ĝenerale aŭ almenaŭ de kelkaj sektoroj kiel pozitiva, tiel ke la kontraŭrevolucio estus konsiderata negativa.

Kontraŭrevolucia estas tiu kiu kontraŭas revolucion, partikulare tiu kiu agadas post revolucio por klopodi nuligi ĝin, tute aŭ parte. La adjekto "kontraŭrevolucia" aludas al sociaj movadoj kiuj celas restaŭri la staton de aferoj, aŭ la principojn, kiuj estis validaj dum la antaŭrevolucia epoko. Tiele kontraŭe al progreso, kontraŭrevolucio estas konsiderata kiel retroiro reen.

Striktasence kontraŭrevolucio povas esti pozitiva aŭ negativa en ties konsekvencoj; depende, parte, el la profita aŭ malprofita karaktero de la revolucio kiun oni celas nuligi, kaj el la naturo de tiuj kiuj estis de ĝi tuŝitaj. Por ekzemplo, la transira sukceso de Agis kaj Kleomeno de antikva Sparto restaŭrante la konstitucion de Likurgo estis konsiderata de Plutarko kiel kontraŭ-revolucia en pozitiva senco. Dum la Franca Revolucio la Jakobenoj vidis la Kontraŭrevolucion de Vendée kiel distinge negativa, dum ĝi estis forte subtenita de la ekzilitaj monarkiistoj, nome Katolika Eklezio, kaj la popolo de provincoj.

En Okcidento praktike post ĉiu grava revolucio okazis malaj reagoj. Post la Franca revolucio de 1789 okazis la Termidora kontraŭrevolucio, post la Rusa revolucio de 1917 okazis insurekcio de kontraŭkomunistoj kio rezultis en la Rusia enlanda milito ktp.

## Bibliografio 
* Blum, Christopher Olaf, eldonisto kaj tradukisto, 2004. *Critics of the Enlightenment: Readings in the French Counter-Revolutionary Tradition*. Wilmington DE: ISI Books. 
* Edmund Burke, 2006 (1790). *Reflections on the Revolution in France*. Pearson Longmans.
* Ghervas, Stella , ''Réinventer la tradition. Alexandre Stourdza et l'Europe de la Sainte-Alliance*. Paris, Honoré Champion, 2008. 
* Thomas Molnar, 1969. *The Counter-Revolution*.  Funk & Wagnalls Co. ISBN 0-308-70424-X
* Schapiro, J Salwyn, 1949. *Liberalism and the Challenge of Fascism: Social Forces in England and France, 1815-1870''. McGraw-Hill: p. 364.
* Norbert Wójtowicz, Counterrevolution de Adrian Nikiel (Helsinki 8-12 IV 1998) 

## Eksteraj ligiloj 
* alt.revolution.counter  rimedaro


Kategorio:Revolucia terminologio
Karl Ernst Hüther

**Karl Ernst HÜTHER** (naskiĝinta la  en Pößneck, mortinta la  en Saalfeld) estis germana fabrikestro kaj komercisto.eta|Ĉokoladaŭtomato de la firmao Mauxion kies posedanto estis K.E. Hüther

## Vivo 
Hüther frekventis la burĝan lernejon en Pößneck inter 1886 kaj 1894 kaj trejnitis komerciste inter 1894 kaj 1897 en la ĉokoladfabriko de Robert Berger. Inter 1898 kaj 1900 li laboris en la keksfabriko de Stratmann & Meyer en Bielefeld kaj soldati inter 1900-1902 ĉe la mararmeo en Kiel. Inter 1902 kaj 1909 li estis reprezentanto de diversaj dolĉajfarantoj berlinaj antaŭ ol fondi en 1909 la firmaon Falter s.r.l. en Berlino. En 1911 li iĝis kompaniano en la ĉokoladfabriko Mauxion havigonte al si ĉiujn firmaajn akciojn en 1918. En 1914 li enmilite eksoldatis, en 1924 li honoritis per honora doktoreco fare de la Universitato de Erlangen.

La ĉokoladfabriko iĝis la plej granda en tuta Germanlando. En 1947 la idaro forpelitis fare de la komunistoj kaj setlis en uestgermana Garmisch-Partenkirchen respektive en Rejnlando; eksproprietigitis la fabriko (kiu ekde 1954 nomiĝis *Rotstern*) kaj la bela vilao Bergfried kiun konstruis en 1924 la arkitekto Max Hans Kühne.

## Posedaĵoj kelkaj en Saalfeld 
eta|La nuna ĉebazarplaca magistratejo, kiam ĝi estis ankoraŭ hotelo de Hüther, en la jaro 1930 Hüther posedis i.a. la jenajn domojn en Saalfeld:
* Obere Straße 17
* Dr.-Wilhelm-Külz-Straße 3
* Vilao-kasteleto Wetzelstein
* Hotelo Ruĝa Cervo
* Gastejo *Das Loch*
* Sagittariusstraße 1
* Vilao Bergfried

## Eksteraj ligiloj 
* Gazetartikolo pri pentraĵdonaco de Hüther-heredantoj al la urbo Saalfeld

Kategorio:Germanaj entreprenistoj
Kategorio:Homoj rilataj al Saalfeld
31872 Terkán

'*31872 *Terkán''''' estas tre malgranda malhela asteroido de la ĉefa asteroida zono malkovrita la  de la hungaraj astronomoj Krisztián Sárneczky kaj Gyula M. Szabó elde la Stacio de Piszkéstető de la Konkoly Observatorio sur la monto Mátra, proksime de Mátraszentimre en Hungario.

## Nomo 
Ĝi estis nomita en memoro de Lajos Terkán (1887–1940), ano de la estraro de la Konkoly Observatorio de 1900 ĝis 1935. Li havis gravan rolon en la organizo kaj la rekonstruo de la observatorio en Budapeŝto en 1921. Li ankaŭ proponis kaj iniciatis tie la fotan observon de kometoj kaj malgrandaj planedoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Krisztián Sárneczky
Kategorio:Malkovrita de Gyula M. Szabó
Kategorio:Astronomiaj objektoj malkovritaj en 2000
Hispana Gvineo

**Hispana Gvineo**, aŭ en hispana *Guinea Española* — oficiale, *Territorios Españoles del Golfo de Guinea* (Hispanaj Teritorioj de la Golfo de Gvineo)—, konita ankaŭ kiel *Guinea Ecuatorial* (Ekvatora Gvineo), estis kolonio en Afriko de Hispanio kun la protektorato Hispana Maroko, Ifni kaj la Hispania Saharo. Situa ĉe la golfo de Gvineo, Ĝi iĝis poste la sendependa ŝtato Ekvatora Gvineo. Tiu kolonio formiĝis el la Kolonio Rio Muni (formita en 1900), la insulo Fernando Poo, la Kolonio de Elobey, Annobono kaj Korisko kaj aliaj insuloj apudaj. La kolonio daŭris inter 1885 kaj 1968. Tiu teritorioj estis reunuigitaj en 1926 konvertante sin en Hispana Gvineo.eta|190px|Hispana poŝtmarko (1924).Okaze de la Puĉo en Hispanio de la 17-a kaj la 18-a de julio 1936, la kolonio restis fidela al la respublika registaro. Nur en la 18a-19a de septembro la Kolonia Gvardio ribeliĝis kaj ekkontrolis la insuloj Fernando Poo; tamen, la kontinenta zono (Bata) restos fidela al la registaro ĝis elŝipiĝo en la 14a de oktobro metis la teritorion en mano de la insurekciintaj militistoj.

En la 1960-aj jaroj Gvineo iĝis parto de la hispana administracio kiel normala regiono, dividita en du provincoj, unu por la insuloj kaj unu por la kontinenta teritorio Rio Muni. Tiu teritorio havis normalan reprezenton en la kontrolita pseŭdo-demokratio de la Frankisma Hispanio. La sendependeco okazis fine de 1968.

## Vidu ankaŭ 
* Hispana Imperio

Kategorio:Historio de Ekvatora Gvineo
Kategorio:Diktaturo de Primo de Rivera
Kategorio:Hispana Afriko
Kategorio:Eksaj reĝlandoj en Afriko
Kategorio:Eksaj kolonioj en Afriko
Kategorio:Rilatoj de Ekvatora Gvineo kaj Hispanio
Kategorio:Dua Hispana Respubliko
Kategorio:Administraj unuoj fonditaj en 1926
Kategorio:Administraj unuoj malfonditaj en 1968
Itala liberiga milito

La **itala liberiga milito** aŭ **rezistmilito** estis komplekso de armeaj operacioj kaj agoj de gerilo kondukita de la itala Kunbatalanta Armeo kaj de partizanaj brigadoj agantaj en la itala rezisto flanke de la Aliancanoj dum la kampanjo de Italio, por liberigi Italion de la okupo de la nazi-faŝismo dum la Dua Mondmilito.

La faŝisma Italio estis la ĉefa aliancano de la naziisma Germanio dum la Dua Mondmilito kaj tial ĝi partoprenis en la agresa  kaj okupacia milito.

Post la disfalo de faŝismo kaj la subskribo de la armistico kun la Aliancanoj la 3-an de septembro 1943, Italio estis disa en du partoj: sude de Salerno estis la Aliancanoj kaj la registaro estis gvidata de la generalo Pietro Badoglio;  norde estis  la germanoj, kiuj reportis Benito Mussolini al la regado kun la Itala Socia Respubliko.

Precipe en centra-norda Italio la kontraŭfaŝismaj politikaj fortoj (komunistoj, socialistoj, demokratoj, kristandemokratoj, liberaluloj) komencis la Rezistadon sub la gvidado de la naciliberiga komitato (CLN).
Aliĝis al la rezistado precipe la junaj soldatoj kiuj estis farintaj dramajn spertojn en milito kaj kiuj rifuzis partopreni al la nova respubliko faŝista, kaj ankaŭ multaj civiluloj de ĉiu politika orientiĝo kaj de ĉiu socia klaso.
 
La partizanaj brigadoj agis precipe en la montoj sed ankaŭ en la urboj kun sabotadoj, atencoj, kontrolo de teritorioj, urba gerilo,  disvastigo de kaŝa gazetaro kaj strikoj.

La nazi-faŝistoj efektivigis reprezaliojn kaj masakrojn  kontraŭ la civila popolo.

En 1945, post la insurekcio de la grandaj urboj de la nordo, Italio estis liberigita, en multaj 
kazoj antaŭ  la alveno de la aliancita armeo. Cazzo

## Bibliografio
*     Giorgio Bocca, Storia dell'Italia partigiana, Milano, Mondadori, 1995.
*    James Edward Miller, Who chopped down that cherry tree? The Italian Resistance in history and politics, 1945-1998, in Journal of Modern Italian Studies, vol. 4, nº 1, 1999.
*    Roberto Roggero, Oneri e onori: le verità militari e politiche della guerra di liberazione in Italia, Greco & Greco, 2006.
*   Lutz Klinkhammer, L'occupazione tedesca in Italia. 1943-1945, Bollati Boringhieri, Torino 2007.

Kategorio:Itala rezistado
Kategorio:Militaj teatroj kaj kampanjoj de Italio dum la Dua Mondmilito
Kategorio:Konfliktoj en 1943
Kategorio:Konfliktoj en 1944
Kategorio:Konfliktoj en 1945
Kategorio:Militoj de la 20-a jarcento
Manuel Fal Conde

**Manuel FAL Conde** (Higuera de la Sierra, 10-a de aŭgusto 1894-Sevilo, 20-a de majo 1975) estis hispana advokato kaj politikisto de karlisma ideologio, ĉefdelegito de la karlisma partio *Comunión Tradicionalista* inter 1935 kaj 1955.

Li studis juron kaj partoprenis en la 10a de aŭgusto 1932 en la insurekcio de la generalo José Sanjurjo kontraŭ la registaro de la respubliko, pro kio li estis enprizinigita tri monatojn. Kvankam karlismo ne estis populara en Okcidenta Andaluzio, kie li agadis, en 1932 okazis plifortigo de lia organizo kaj en 1933 oni elektis kvar karlismajn deputitojn en Andaluzio, tiom kiom tiuj atingitaj de ĉiuj provincoj el Eŭskio kaj Navaro kune, tradiciaj teritorioj de la hispana karlismo. Tio certigis lin kiel ĉefa estro de la hispana karlismo.

Li partoprenis en la preparoj de la militista insurekcio de julio 1936, engaĝigante la partoprenon de la karlismo, kiu intencis realigi sendependan insurekcion, post longaj kaj komplikaj negocadoj kun la generalo Mola.

Dum la Hispana Enlanda Milito li devis ekziliĝi al Portugalio post klopodi krei Reĝan Militistan Akademion karlisman, en kiu formi politike kaj militiste la karlismajn oficirojn. El portugala ekzilo li kontraŭis la frankisman Dekreton de Unuigo de la Falango kun la karlistoj, malsukcese.

En la 11a de aŭgusto 1955 rezignis kiel estro de la karlismo en Hispanio, abandonante la aktivan politikon.

## Bibliografio 
* Álvarez Rey, Leandro (1993). La derecha en la II República: Sevilla, 1931-1936. Universidad de Sevilla.
* Barreiro Gordillo, Cristina (2003). El carlismo y su red de prensa en la Segunda República. Actas.
* Checa Godoy, Antonio (1989). Prensa y partidos políticos durante la II República. Universidad de Salamanca. ISBN 9788474815214.
* Reig García, Ramón (2011). La comunicación en Andalucía: Historia, estructura y nuevas tecnologías. Sevilla: Centro de Estudios Andaluces. ISBN 978-84-939078-0-8.
* Villanueva, Aurora (1998). El Carlismo Navarro Durante el Primer Franquismo. San Sebastián de los Reyes: Actas. ISBN 84-87863-71-X.

Kategorio:Hispanaj politikistoj
Kategorio:Hispanaj dukoj
Kategorio:Dua Hispana Respubliko
Kategorio:Karlistoj
Sensualismo

**Sensualismo **estas la alligiteco al la plezuroj de la (kvin) sensoj. Ĝi ankaŭ rilatas al la atributo, kvalito, la ago, la efiko aŭ la stato de tiu kiu estas sensa. La lasta estas ne nepre ligita al sekseco aŭ seksa altiro.

## Vidu ankaŭ 
* Erotiko
* Sensismo

Kategorio:BDSM
Kategorio:Homa sekseco
Kategorio:Homa seksumado
31875 Saksena

'*31875 *Saksena'''* estas asteroido de la ĉefa asteroida zono malkovrita la  en la kadro de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Nomo 
Ĝia nomo honoras *Hitu Saksena*, kiu mentoris unu finalist(in)on de la *Broadcom MASTERS* de 2015 : konkurso pri matematiko kaj scienco por gestudentoj de mezlernejoj. Ŝi instruis ĉe la *Diablo Vista Middle School'' de Danville (Kalifornio).

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de LINEAR
Kategorio:Astronomiaj objektoj malkovritaj en 2000
Alfredo Kindelán

**Alfredo KINDELÁN Duany** (Santiago de Cuba, 1879-Madrido, 1962) estis hispana militisto kaj aviadisto, konsiderita fondinto de la aktuala Hispana Aerarmeo.

eta|maldekstre|250px|Alfredo Kindelán.
Li estis la unua estro, en 1913, de la branĉo de Aviado de la Servo de Milita Aeronaŭtiko, estrita de Pedro Vives kiu kontemplis duan branĉon de aeronaŭtiko. Li partoprenis kiel Ĉefo de Aero, respondeca pri la aera forto de la flanko de la generalo Francisco Franco dum la Hispana Enlanda Milito. Direktoro de la Supera Lernejo de la Armeo kaj membro de la Reĝa Akademio de Historio, lia plej grava verko estas *Mis cuadernos de guerra*, sed li verkis multajn aliajn primilitajn kaj prihistoriajn verkojn. Li estis nomumita markizo de Kindelán en 1961.​

## Notoj 
## Bibliografio 
* Kindelán, Alfredo (1981); La verdad de mis relaciones con Franco, Planeta, 1a eldono, Barcelona. ISBN 9788432056650
* Cardona, Gabriel (2008); A golpes de sable: los grandes militares que han marcado la historia de España, Ariel, Barcelona. ISBN 978-84-344-5246-6
* Preston, Paul (1994); Franco: Caudillo de España, Grijalbo, Barcelona. ISBN 84-253-2498-X
* Preston, Paul (2008); El gran manipulador, Ediciones B, 1a eldono, Barcelona. ISBN 978-84-666-3829-6
* Permuy López, Rafael Ángel kaj González Serrano, José Luis (2010); Aviación Militar Española, Tikal, Madrid. paĝoj 13 kaj sekvaj, ISBN 978-84-9928-066-0

Kategorio:Hispanaj generaloj
Kategorio:Hispanaj pilotoj
Kategorio:Homoj de la Rif-milito‎
Kategorio:Homoj de la Hispana Enlanda Milito
Kategorio:Frankistoj
31876 Jenkens

'*31876 *Jenkens''''' estas asteroido de la ĉefa asteroida zono malkovrita la  far'de la teamo de la astronomia kampanjo *Catalina Sky Survey* elde la Stacio *Catalina* de la Observatorio Steward, nord-oriente de Tucson (Arizono, Usono), 

## Nomo 
Ĝia nomo honoras *Robert Jenkens*, adjunktan direktoron de projekto por la Misio de Alvenigo de Asteroida Specimeno *OSIRIS-REx*. Li ankaŭ gvidis la projekton *TDRS H,I,J* per la disvolvo, lanĉo kaj transiro al la operacioj. Li estis adjunkta direktoro de projekto por la programoj de la NASA *Living With A Star* kaj *Solar Terrestrial Probes*

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Catalina Sky Survey
Kategorio:Astronomiaj objektoj malkovritaj en 2000
József Bátki

**József Bátki** [jOĵef], laŭ hungarlingve kutima nomordo **Bátki József** estis hungara pentristo, skulptisto, altlerneja instruisto. Lia origina familia nomo estis *Bátky* [bAtki].

József Bátki https://budapestaukcio.hu/batki-jozsef/festo naskiĝis la  en Zagyvaróna (nuntempa urboparto de Salgótarján), li mortis la  en Salgótarján.

## Biografio 
József Bátki frekventis gimnazion en Rozsnyó, poste li akiris diplomon en Tutlanda Industriarta Lernejo. Li ricevis stipendiojn al akademioj Julian en Parizo kaj en Munkeno, fine li lernis en Graz. Hejmenveninta inter 1901-1908 li laboris 8 jarojn en laborejo de Miksa Róth. Li kreis plurajn altarajn bildojn, freskojn, pentritajn vitrofenestrojn, mozaikojn. Dum la 1-a mondmilito li estis armea pentristo. En 1944 li estis nomumita katedrestro de Belarta Altlernejo. Tiutempe li skulptadis malgrandajn skulptaĵojn el lignoj. Li edziĝis dufoje, la dua edzino naskis 2 gefilojn.

## Liaj ekspozicioj 
* en Budapeŝto ekde la 1920-aj jaroj

## El liaj kreaĵoj 
* Golgota (pentraĵo)
* altaro de ĉefpreĝejo de Salgótarján (1923)
* murpentraĵoj de sinagogo de Salgótarján (1924)
* murpentraĵoj de kirko en Zagyvaróna (1934)
* altara bildo de Preĝejo Johano Baptisto (Rákospalota)
* *Megy a juhász a szamáron* (lignoskulptaĵo)
* *Élő vonalak* (studenta lernolibro, 1939)
* en 1941 lia skulptaĵo *Napsugár* ricevis ĉefpremion
* renovigaj laboroj de preĝejo Ózd-Szentsimon (1948)

## Memorigiloj 
* lernejo kaj memortabulo en Salgótarján-Zagyvaróna (1997)
* strato kaj kulturdomo en Salgótarján

## Fontoj 
* hungarlingva biografio kun foto
* hungarlingva biografio
* hungarlingva biografieto

Kategorio:Hungaraj pentristoj
Kategorio:Hungaraj skulptistoj
Kategorio:Hungaraj altlernejaj instruistoj
Vibradpolenigado

[eta|burdo polenigas [dolĉamaron per vibradpolenigado]]

La **vibradpolenigado** estas speciala formo de polenigado, kiu okazas sole fare de abeledoj, precipe de burdoj. La abeloj, respektive la burdoj faras per ilia flugilbatoj frekvencojn, per kiu la poleno el la stameno elskuiĝas kaj la bestetoj kovriĝas per poleno. Ekzemploj de plantoj, kiuj estas polenigataj tielmaniere, estas Roridula, *Stegolepis*, *Xiphidium*, *Cassia*, solano kaj kelkaj biblido-specioj.

Kategorio:Polenado
Kategorio:Abeloj
Gonzalo Queipo de Llano

**Gonzalo QUEIPO de Llano y Sierra** [KEJpo deĜAno] (Tordesillas, 5-a de februaro 1875 – Sevilo, 9-a de marto 1951) estis hispana militisto, Generalleŭtenanto de la branĉo de Kavalerio, konata pro sia partopreno en la Hispana Enlanda Milito.

Edukita en seminario, li luktis en la Hispana-usona milito kaj en la Rif-milito, dum kiu li ascendis al brigad-generalo en 1923. Kvankam li dekomence apogis la diktatoron Miguel Primo de Rivera, liaj kritikoj al lia politiko provokis lian apartigon kaj translokigon al la rezervo en 1928. Li konspiris por detrui la alfonsan monarkion kaj estris la ribelon de Cuatro Vientos (1930), kio okazigis lian ekziligon al Portugalio. Proklamita la Respubliko, li estis nomumita General-kapitano de Madrido kaj Ĝenerala Inspektisto de la Armeo, kontribuante fundamente al la sukceso de la militistaj reformoj de Manuel Azaña. Poste li estis nomumita Ĉefo de la Militista Ĉambro de la prezidento de la Respubliko, Niceto Alcalá Zamora, kies kunbopatro li iĝos, ĝis li rezignis en 1933 pro la ricevitaj kritikoj pro eniroj en la politika vivo.

Malkontenta pri la irado de la respublika politiko, kaj speciale post la elpostenigo de Alcalá Zamora, li estis kun Mola kaj Sanjurjo unu el la ĉefaj estroj de la Puĉo de la 17-a kaj la 18-a de julio 1936 kontraŭ la registaro de la Popola Fronto, kies parta malsukceso rezultis en la Hispana Enlanda Milito.

Disponante el malmultaj homoj li estris la militistan puĉon en Sevilo, kiu estis tiam frontpopola teritorio, kaj iniciatis fortan subpremadon kiu okazigis nur en Sevilo en la periodo inter la 18a de julio 1936 al januaro 1937 la morton de 3.028 personoj.

Li famiĝis pro sia uzado de la radiodisvastigo kiel rimedo de psikologia milito, per konataj radielsendoj pere de Unión Radio Sevilla. Nomumita ĉefo de la Suda Armeo, li ekhavis la militan kaj civilan regadon, kaj laŭlonge de la milito li agadis kun preskaŭ totala sendependeco, kio konigis lin kiel la «Virrey de Andalucía» (Andaluzia vicreĝo).

Li estis ascendita kaj dekorita kaj medalita post la venko en la Enlanda Milito, sed li nevolonte akceptis la ascendon de Francisko Franko al la absoluta povo, ĉefe super la du generaloj kiuj estis antaŭrange en la hierarkio nome Miguel Cabanellas (kiu malferme kontraŭis tiun decidon kaj pro tio estis apartigita de efektiva militregado, kaj mortis fakte dummilite) kaj li mem kiu same estis apartigita de reala regado fare de Franko, al kiu li aludis per la humora kromnomaĉo de «Paca la Culona» (Franjo la Pugulin').

## Notoj 
Kategorio:Hispanaj generaloj
Kategorio:Hispanaj kontraŭkomunistoj
Kategorio:Hispanaj politikistoj
Kategorio:Hispanaj markizoj
Kategorio:Militkrimuloj
Kategorio:Homoj de la Hispana Enlanda Milito
Kategorio:Frankistoj
Emil László Baranski

**Emil László Baranski** [lAslO], laŭ hungarlingve kutima nomordo **Baranski Emil László** estis hungara pentristo, grafikisto, altlerneja instruisto, instruisto. Lia familiaj nomvariantoj estis *Baransky, Baranszky*.
eta|Dálnok - pentrita de Emil László Baranski
eta|Murpentraĵo en Szarvas en 1927 pentrita de Emil László Baranski
[eta|[Ferenc Forgách (episkopo) fare de Emil László Baranski]]
Emil László Baranski http://www.kieselbach.hu/muvesz/baranszky-emil-laszlo naskiĝis la  en Ópalánka (Hungara reĝlando nuntempa Baĉka Palanka en Serbio), li mortis la  en Budapeŝto.

## Biografio 
Emil László Baranski frekventis gimnazion en Budapeŝto, poste li akiris diplomon en Belarta Altlernejo en 1903. Liaj plej gravaj instruistoj estis Bertalan Székely, Ede Balló kaj Róbert Nádler. Inter 1904 kaj 1914 li instruis en pluraj gimnazioj, sed en 1906 li plulernis en Londono. Li batalis dum la 1-a mondmilito. Inter 1920-1940 li instruis en la Belarta Altlernejo, poste li pensiuliĝis. Li kreis precipe akvarelojn kaj akvafortojn. Ekde 1899 li ekspoziciis. Li ricevis premiojn, eĉ en Anglio.

## El liaj akvafortoj 
* *Félhomályban*
* *Pihenő hölgy
* *Budapest a miniszterelnökségi palotából nézve*
* *A gémeskút*
* *Fatelep a havason*

## El liaj akvareloj 
* *A két pejló*
* *Öszi délelőtt*
* *Faluszéle az Alföldön*
* *Borús délután*
* *Cséplőgép*
* *Sajópart*

## El liaj desegnaĵoj 
* *Albán férfi*
* *Fasor*
* *Teschen látképe''

## Fontoj 
* hungarlingva biografio
* hungarlingva biografio (la koncerna teksto estas legebla en la 16-a paĝo)
* hungarlingva biografio

Kategorio:Hungaraj pentristoj
Kategorio:Hungaraj grafikistoj
Kategorio:Hungaraj altlernejaj instruistoj
Kategorio:Hungaraj instruistoj
Kategorio:Budapeŝtanoj
31823 Viète

'*31823 *Viète''''' estas malgranda, malhela asteroido de la ĉefa asteroida zono malkovrita la  de la usona astronomo Paul G. Comba elde la observatorio de Prescott (Arizono, Usono).

## Nomo 
Ĝi estis nomita en memoro de la franca matematikisto kaj advokato François Viète (1540 – 1603), kiu enkondukis la modernajn algebrajn notaciojn, uzante literojn por reprezenti nombrojn. Li disvolvis ankaŭ sisteman metodon por solvi ebenajn kaj sferajn triangulojn.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Paul G. Comba
Kategorio:Astronomiaj objektoj malkovritaj en 1999
Gyula Batthyány

**Grafo Gyula Batthyány** [djula batjAnji], laŭ hungarlingve kutima nomordo **Batthyány Gyula** estis hungara pentristo, grafikisto. Lia nobela antaŭnomo estis *németújvári*, liaj gepatroj estis Lajos Batthyány (guberniestro) kaj Ilona Andrássy (1858-1952).

Gyula Batthyány https://www.arcanum.hu/en/online-kiadvanyok/Lexikonok-magyar-eletrajzi-lexikon-7428D/b-74700/batthyany-gyula-grof-749F0/ naskiĝis la  en Ikervár, li mortis la  en Budapeŝto.

## Biografio 
Gyula Batthyány aĝis 3, kiam li kreis desegnaĵon. Li studis en Belarta Altlernejo de Budapeŝto (de János Vaszary), en akademio Julian en Parizo (3 jarojn) kaj en Munkeno (1907). Post siaj studoj li pasis 2 jarojn en Florenco. Li pentradis precipe en norda Afriko en Mezoriento. En 1922 en sia bieno en Bicske li establis artistkolonion, poste en 1937 en Eger kaj Pécs. Li okupiĝis ankaŭ pri teatraj dekoracioj kaj libroilustraĵoj. En la frua socialismo li estis deportita, poste kondamnita je malliberejo en Márianosztra pro falsaj akuzoj. Li freneziĝis en la malliberejo, li mortis en frenezulejo. Li estis reentombigita en Polgárdi en 2013.

Liaj artaĵoj ricevis medalojn en San Francisco (1916), Barcelona (1930), Parizo (1934, 1937). Li postlasis filon.

## Elektitaj ekspozicioj 
* Budapeŝto (1914, debuta)
* Budapeŝto (1921, 1924, 1929, 1932, 1938, 1942)
* Budapeŝto (1997, memorekspozicio, 2000, postmorta)
* Vieno (1932)

## Elektitaj pentraĵoj 
* Kútnál
* Keleti város
* Estély
* Seherezade
* Tornácon
* Tánc
* Tuniszban
* Akt
* Kurtizánok
* Ezerév küzdelmei (1942)

## Aliaj verkoj 
* Egy festő útinaplójából (vojaĝpriskribo, 1933)
* pluraj libroilustraĵoj
* dekoracioj kaj kostumoj por Nacia Teatro (Budapeŝto)

## Memorigiloj 
* en Kastelo de Bicske memorekspozicio funkcias

## Fontoj 
* hungarlingva biografio kun foto 
* hungarlingva biografio kun bildoj
* hungarlingva biografio
* hungarlingva biografio 

Kategorio:Hungaraj pentristoj
Kategorio:Hungaraj grafikistoj
Kategorio:Hungaraj grafoj
Kategorio:Budapeŝtanoj
Faŝisma Italio

[eta|130px|La '**, nome [simbolo de la faŝismo.]]

La **Faŝisma Italio'* estis la periodo de la historio de Italio en kiu tiu lando estis regata per reĝimo subtenita pere de la ideologio de la faŝismo, aperinta post la Unua Mondmilito.

eta|maldekstre|Mussolini kaj la *Quadrumviri* (kvaropo) dum la Marŝo al Romo en 1922: el maldekstro dekstren: Michele Bianchi, Emilio De Bono, Italo Balbo kaj Cesare Maria De Vecchi.
La *Itala Faŝismo* (en itala: *fascismo italiano*), konata ankaŭ simple kiel Faŝismo (en itala: *fascismo*), estas la origina faŝisma ideologio kiel ĝi estis disvolvigita en Italio. La ideologio estas asocia kun serio de tri politikaj partioj estritaj de Benito Mussolini: nome la Faŝisma Revolucia Partio (PFR) fondita en 1915, la sukceda Nacifaŝisma Partio (PNF) kiu estis renomita kiel la Tria Faŝisma Kongreso la 7a–10a de Novembro 1921 kaj regis en la Itala reĝlando el 1922 al 1943 kaj la Respublika Faŝisma Partio kiu regis en la Itala Socia Respubliko el 1943 al 1945.

## Diversaj instancoj 
La *Corpo Ausiliario delle Squadre d'azione di Camicie Nere* (en itala: Helpa Korpuso de la Ŝturm-rotoj de Nigraĉemizuloj), plej ofte konata kiel Nigraj Brigadoj (en itala: *Brigate Nere*) estis unu el la faŝismaj paramilitistaj grupoj, organizitaj kaj regataj de la Respublika Faŝisma Partio (*Partito Fascista Repubblicano'', PFR) kiu funkciis en la Itala Sociala Respubliko (en Norda Italio), dum la finaj jaroj de la Dua Mondmilito, kaj post la subskribo de la Itala Batalĉeso en 1943.
## Notoj 

Kategorio:Politika historio de Italio
Kategorio:Politikaj movadoj en Italio
Kategorio:Politikaj partioj de unupartiismaj ŝtatoj
Kategorio:Administraj unuoj fonditaj en 1922
Kategorio:Administraj unuoj malfonditaj en 1943
Lajos Zombory

**Lajos Zombory** [lajoŝ zombori], laŭ hungarlingve kutima nomordo **Zombory Lajos** estis hungara pentristo, arkitekto.
eta|Skizo pri ĉevalo fare de Lajos Zombory
Lajos Zombory https://www.arcanum.hu/en/online-kiadvanyok/Lexikonok-magyar-eletrajzi-lexikon-7428D/z-zs-787F8/zombory-lajos-788B0/ naskiĝis la  en Szeged, li mortis la  en Szolnok.

## Biografio 
Desegnaĵoj de Lajos Zombory jam ricevis premion en 1881 en industria ekspozicio de Debrecen. Poste li estis desegnisto en sia naskiĝurbo en arkitekta laborejo, sed en 1882 li estis soldato. Post jaroj li estis desegnisto en Budapeŝto en laborejo de Ödön Lechner 11 jarojn. En tiu periodo li faris ankaŭ memstarajn arkitektajn planojn (jurista domego de Szeged). Li studis en Modela Desegna Lernejo kaj majstrolernejo de Gyula Benczúr. Inter 1898-1902 li lernis en Munkeno de Heinrich von Zügel. Hejmenveninta li estis majstro de Artistkolonio (Szolnok). Li pentris ofte bestojn, vilaĝajn pentraĵojn, ĝenrojn. Li ricevis premion en 1921.

## Elektitaj ekspozicioj 
* Budapeŝto (1908, 1917)
* Arthalo Budapeŝto (1930)

## Elektitaj pentraĵoj 
* Parasztudvar
* Lovasfogat
* Szántás
* Aratás
* Itatónál
* Bika (vidu la suban bildon!)
* Gulya
* Vízpart
* Tanya
* Tehenek (vidu la suban bildon!)

## Elektitaj disĉiploj 
* Dezső Meilinger

## Fontoj 
* hungarlingva biografio kun foto
* hungarlingva biografio kun foto 
* hungarlingva biografio

Zombory, Lajos Szeged - 108.jpg|Tehenek
Zombory, Lajos Szeged - 296.jpg|Bika
Zombory, Lajos Szeged - 308338.jpg|Megrakott lovas szekér

Kategorio:Hungaraj pentristoj
Kategorio:Hungaraj arkitektoj
31877 Davideverett

'*31877 *Davideverett''''' estas malgranda malhela asteroido de la ĉefa asteroida zono malkovrita la  far'de la teamo de la astronomia kampanjo *Catalina Sky Survey* elde la Stacio *Catalina* de la Observatorio Steward, nord-oriente de Tucson (Arizono, Usono), 

## Nomo 
Ĝia nomo honoras *David Everett*, Sistema Inĝeniero de Projekto por la Misio de Alvenigo de Asteroida Specimeno *OSIRIS-REx*. Antaŭ labori pri *OSIRIS-REx*, li estis Sistema Inĝeniero de Misio por *Lunar Reconnaissance Orbiter* kaj Ĉefa Sistema Inĝeniero por la NASA-aj projektoj Heliofiziko kaj Esploriloj

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Catalina Sky Survey
Kategorio:Astronomiaj objektoj malkovritaj en 2000
Manuel Hedilla

**Federico Manuel HEDILLA Larrey** [eDIja] (Ambrosero, 18a de julio 1902-Madrido, 4-a de februaro 1970) estis hispana politikisto de la Hispana Falango, konita ĉar estis dua nacia estro de *FE de las JONS* kaj sukcedinto de José Antonio Primo de Rivera.

Li estis mekanikisto, aliĝis al Falango en 1934 kaj dekomence li ludis duarangan rolon en la partio. Post la eksplodo de la Hispana Enlanda Milito tamen, li akiris pli grandan gravon kaj en septembro 1936 estis nomumita estro de provizora junto *Junta de Mando Provisional*, kiu ekzorgis de la estreco de la partio dum la fondinto, José Antonio Primo de Rivera, estis enprizone en la respublika zono.​ Hedilla troviĝis estre de partio kiu estis kreskinta konsiderinde ekde la komenco de la milito kaj kiu estis unu el la plej gravaj de la insurekciinta zono, se ne rekte la plej. Li devis fronti la povoluktojn kiuj aperis en la eno de Falango, kaj poste ankaŭ la Dekreton de Unuigo kun la karlistoj proklamita de Francisco Franco, kiu unuigis en unu unika partio ĉiujn la politikajn fortojn de la «ribeluloj». Li estis arestita pro ordono de Franco kaj enprizonigita dum kelkaj jaroj. Post tio, Hedilla vivis en ostracismo kaj malproksimiĝinta el la publika vivo.

## Notoj 
## Bibliografio 
* Abella, Rafael (1978). La vida cotidiana durante la guerra civil. La España Nacional. Barcelona: Planeta.
* Aróstegui, Julio (1997). La Guerra Civil. La ruptura democrática. Madrid: Historia 16. ISBN 84-7679-320-0.
* Beevor, Antony (2006). The Battle for Spain: The Spanish Civil War 1936-39. Weidenfeld & Nicolson.
* Payne, Stanley G. (1999). Fascism in Spain, 1923–1977. Madison: University of Wisconsin Press.
* Romero Salvadó, Francisco J. (2013). Historical Dictionary of the Spanish Civil War. The Scarecrow Press. ISBN 978-0-8108-5784-1.

Kategorio:Kantabraj politikistoj
Kategorio:Homoj de la Hispana Enlanda Milito
Kategorio:Prezidantoj de Kantabrio
Kategorio:Falangistoj
(31881) 2000 FL15

**(31881) 2000 FL15** estas marsrenkonta asteroido, malkovrita la  far'de la teamo de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Eksteraj ligiloj 
* 
* 
* 

Kategorio:Marsrenkontaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 2000
Ŝarura

**Ŝarura,** arabe **شرورة** estas urbo en Sauda Arabio, en Regiono Naĝrano.

## Bazaj informoj 
* Areo: &nbsp;km²
* Supermara alteco: 723 m
* Loĝantaro: 75,237 en 2010
* Horzono: UTC+3 (ankaŭ somere)
* Telefonkodo:
* Poŝtkodo: 9667
* 

## Geografio 
Ŝarura situas en suda parto de la lando en dezerto sur altebenaĵo. Naĝran troviĝas 307, Rijado 806 km https://www.distancefromto.net/. Limo de Jemeno estas proksime, la urbo funkcias plejparte kiel limurbo.

## Historio 
Ŝarura ricevis strategian gravecon pro la proksima limpasejo, tial la armea ĉeesto estas bone videbla. La italoj konstruis armean hospitalon kun kapacito 50 litoj.

## Eduko 
Arta Altlernejo funkcias en Ŝarura.

## Trafiko 
El Ŝarura kuras 3 vojoj, la unua al Naĝran (pavimita ekde 1981), la dua al Jemeno, la tria al la sudorienta landoparto. La enlanda flughaveno estas civila kaj ne armea.

## Klimato 
Ŝarura havas dezertan klimaton. La averaĝa jara temperaturo estas 27 °C, inter majo-septembro tio estas pli ol 30 °C, en decembro kaj januaro malpli ol 20 °C.

## Fontoj 
* WikiTrans

Kategorio:Urboj de Sauda Arabio
Novorusio (konfederacio)

**Novrusio** (ankaŭ **Novrusujo**, **Novruslando**, **Nova Rusio**, **Nova Rusujo** aŭ **Nova Ruslando**; ruse Новороссия *Novorossija*, ukraine Новоросія *Novorosija*), ankaŭ nomita **Unuiĝo de Popolaj Respublikoj** (ruse Союз Народных Республик *Sojuz Narodniĥ Respublik*, ukraine Союз Народних Республік *Soyuz Narodnih Respublik*) estas projekto de konfederacio kiu inkludas la memdeklaritajn popolajn respublikojn de Donecko kaj Luhansko, en la teritorioj de la ukrainaj oblastoj de Donecko kaj Luhansko, kies plimulto estas etne ukrainaj sed parolas la rusan. Nuntempe, ĝi estas ĉe interna milito.

Ĉi tiuj popolaj respublikoj kontrolas partion de la provincoj kiujn ili postulas, tamen sub sia kontrolo estis la du ĉefurboj. Internacie, neniu subtenas ilin krom Sud-Osetio. La konfederacia nomo venas el la historia regiono Novorusio. La du respublikestroj venis al interkonsento pri la konfederacio la , dek tri tagojn post kiam sendependenco estis deklarita el la ukraina registaro.

## Referencoj 
Kategorio:Donbasa milito
Kategorio:Donecka provinco
Kategorio:Luganska provinco
Kategorio:Proponitaj landoj
Kategorio:Eksaj landoj
Kategorio:Donbaso
Kategorio:Aperis en 2014
Kategorio:Malaperis en 2015
Kategorio:Politiko en 2014
Miguel Cabanellas

**Miguel Cabanellas Ferrer** [kabaNEĝas] (Kartaĥeno, 1a de januaro 1872 - Malago, 14a de majo 1938)​ estis generalo de la hispana armeo kaj unu el la estroj de la Puĉo de la 17-a kaj la 18-a de julio 1936, kiu rezultis en la Hispana Enlanda Milito.

## Militkariero 
En la 1890-aj jaroj li partoprenis en la milito kontraŭ la sendependistoj de Kubo. Tie li jam iĝis kapitano. Poste li partoprenis ankaŭ en la Rif-milito en la protektorato de Hispania Maroko, kie en 1909 li iĝis jam komandanto. En 1910 li proponis la kreadon de la unuaj trupoj de indiĝenaj marokanoj kiuj luktis kune kun la hispana armeo. En julio kaj aŭgusto 1921 la hispanaj trupoj suferis terurajn malvenkojn en Rif. Post tio Cabanellas partoprenis en la kontraŭatakoj kaj en la protestoj kun aliaj generaloj (Francisco Franco, José Millán Astray kaj Emilio Mola inter aliaj) kontraŭ la Miltjuntoj kiuj teorie estis kulpigitaj de tiuj pri la malvenkoj. Fakte la jam generalo Cabanellas estis procezita kaj la Militjuntoj reformitaj. Cabanella revenis al la Iberia Duoninsulo en majo 1922.

En la 1920-aj jaroj li estis militguberniestro de Menorko, sed li estis elpostenigita ĉar konspiris kontraŭ la Diktaturo de Primo de Rivera. En la 1930-aj jaroj li plenumis diversajn postenojn kiel subtenanto de la nova reĝimo de la Dua Hispana Respubliko.

## Enlanda Milito 
Ne estas totala interkonsento inter historiistoj ĉu Cabanellas estis jam konspirante en la puĉopreparo aŭ aliĝis tuj antaŭ ĝi. Ŝajne li jam kontaktis kun Mola kaj estis proponita kiel estonta Militministro. Li estris la puĉon en Zaragozo, kie ĝi sukcesis spite la forton de anarkiistoj kaj aliaj maldekstruloj. Kiam mortis Sanjurjo, kiu estis estonta ĉefa estro, oni kreis Miltjunton kaj Cabanellas iĝis ĝia prezidanto ĉar tiam li estis la generalo de plej alta hierarkio. Tamen tiu burokrata posteno apartigis lin el la truporegado.

La 21a de septembro 1936 okazis en Salamanko kunsido en kiu la Junto devis pritrakti la starigon de unika militkomando por eviti miskomprenojn kaj malkonsentojn jam okazintajn, kaj por tio oni elektis Francisco Franco kontraŭ la opinio de Cabanellas (kiu estis estinta lia superulo en la Rif-milito). «Vi ne scias kion vi ĵus faris, ĉar vi ne konas lin kiel mi, kiu estis ordonante lin en la armeo de Afriko [...] Se vi donas al li Hispanion, li kredos ke ĝi estas lia kaj permesos ke neniu anstataŭos lin en la milito aŭ post ĝi, ĝis sia morto».

## Notoj 
Kategorio:Hispanaj generaloj
Kategorio:Hispanaj politikistoj
Kategorio:Ĉefministroj de Hispanio
Kategorio:Hispanaj framasonoj
Kategorio:Homoj de la Hispana Enlanda Milito
Kategorio:Homoj de la Rif-milito
Kategorio:Dua Hispana Respubliko
Kategorio:Frankistoj